

Riaditeľstvo Katolíckej spojenej školy, Školská 9, Nemšová,

 organizačná zložka

 **Základná škola sv. Michala**

oznamuje rodičom, že

**zápis detí do 1. ročníka**

pre školský rok 2020/2021 sa uskutoční

**v dňoch 02. – 06. apríla 2020**

02. 4. a 03.4. 2020 ( štvrtok, piatok ) od 13.00 hod. do 18.00 hod.

06. 4. 2020 ( pondelok) od 08.00 hod. do 12.30 hod.

**Škola našim deťom zabezpečuje:**

 výchovu a vyučovanie detí v duchu evanjelia a kresťanskej morálky,

 vyučovanie zabezpečujú kvalifikovaní pedagógovia vo všetkých vyučovacích predmetoch,

* atmosféru tolerancie preniknutú duchom slobody a lásky, odovzdávanie vedomostí osvietené vierou, jednotou a kresťanskou láskou,
* možnosť sv. omší a duchovných obnov v priestoroch školskej kaplnky,
* **otvorenie prípravného ročníka pre deti s narušenou komunikačnou schopnosťou a s poruchami autistického spektra,**
* vyučovanie anglického jazyka už od 1. ročníka, druhý cudzí jazyk - nemecký a ruský (podľa záujmu) od 7. ročníka,
* vyučovanie informatiky od 3. ročníka v dvoch kvalitne vybavených počítačových učebniach s najnovšou výpočtovou technikou,
* vo väčšine tried je zabudovaný dataprojektor, na vyučovaní 1. stupňa a v ŠT využívame interaktívne tabule s využitím moderných vyučovacích programov,
* podpora rastu nadaných detí a výborné výsledky v celoslovenskom testovaní 5.a 9. roč.,
* pravidelné organizovanie školy v prírode, plaveckého kurzu a lyžiarskeho kurzu; žiaci majú možnosť sa zapájať do rôznych súťaží, projektov,
* organizácia zaujímavých exkurzií a výletov nielen na Slovensku, ale aj do zahraničia,
* možnosť trávenia voľného času detí a rozvíjanie ich záujmov v školskom klube detí od 6.30 hod. do 16.15 hodiny popoludní,
* zmysluplné a efektívne využívanie voľného času detí v širokej ponuke pravidelnej krúžkovej činnosti a príležitostných akcií cez Centrum voľného času, Školská 9, Nemšová (športové, jazykové, umelecko-kultúrne, vzdelávacie krúžky; výlety, letné prímestské a pobytové tábory, športové aktivity, atď.),
* služby **školského logopéda**,
* služby **školského psychológa,**
* odbornú pomoc **školského špeciálneho pedagóga** pre slabšie prospievajúce deti a deti so špeciálno-pedagogickými potrebami s možnosťou integrácie, individuálneho plánu,
* **najvyšší počet asistentov učiteľa v okolí,**
* **pre deti s mentálnym a telesným postihnutím možnosť zápisu do špeciálnych tried**,
* príjemné školské prostredie s modernými pestrofarebnými triedami a kvalitným školským nábytkom,
* úschova osobných vecí do uzamykateľných šatňových skriniek,
* zmodernizované priestory toaliet,
* pohybové aktivity v dvoch telocvičniach, v posilňovni s horolezeckou a bouldrovou stenou,
* vonkajšie ihriská,
* možnosť žiakov stravovať sa v zmodernizovanej jedálni priamo v budove školy,

**K zápisu je potrebné predložiť rodný list dieťaťa a občiansky preukaz zákonných zástupcov! V prípade zdravotne postihnutého dieťaťa priniesť aj doklad o jeho zdravotnom postihnutí.**